Okresná prokuratúra Ružomberok 
Dončova 8, 034 53 Ružomberok 1 	

Sp. zn. : 1 Pv 234/12/5508	Ružomberok, 20.12.2012
EEČ : 2-42-139-2012

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Ružomberok
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodenými:
1.	XXXXX
	dátum narodenia: XXXXX
	trvalé bydlisko: XXXXX, , Slovensko
2.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:
obv. XXXXX vyhlásil, že spáchal skutok pre ktorý je stíhaný, obvinený uhradil poškodenému XXXXX požadovanú škodu vo výške 300,- Eur, poškodenej VšZP uhradil 121,14 Eur a Sociálnej poisťovni uhradil 282,- Eur. Obv. XXXXX zložil na účet Okresnej prokuratúry v Ružomberku peňažnú sumu na všeobecne prospešné účely vo výške 50,- Eur, pričom adresátom tejto sumy je LIKAVA - Domov sociálnych služieb a zariadenie pre seniorov so sídlom v Likavke č. 9, okres Ružomberok, IČO 00647781, číslo účtu 8339640150/5600, vedený v Dexia banka, pobočka Ružomberok, kde z uvedenej sumy patrí štátu na peňažnú pomoc obetiam trestnej činnosti 50% podľa osobitného zákona.
a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Odd.výkonu služby DI OR PZ Ružomberok pod spisovou značkou ORP-47/DI-RK-2012.
            dňa 05.05.2012 o 17.20 h vykonával jazdu na osobnom motorovom vozidle zn. XXXXX, ev. č. RK-478BA, po ceste III. Triedy č. 018106 v obci XXXXX, okres Ružomberok, smerom na vyšný koniec obce, pričom s vozidlom prešiel do protismernej časti vozovky, kde narazil do oproti jazdiaceho vozidla zn. Škoda Fábia, ev. č. RK-215BA, ktoré riadil XXXXX, nar. XXXXX, ktorý pri dopravnej nehode utrpel zlomeninu predpriehlavkovej kosti ľavej ruky s dobou liečenia a obmedzenia obvyklého spôsobu života v trvaní 35 dní,   

Odôvodnenie: 
           Uznesením povereného príslušníka, OR PZ ODI Ružomberok sp. zn. ORP-47/DI-RK-2012 z 21.06.2012 bolo podľa § 206 ods. 1 Tr. por. vznesené obvinenie  XXXXX pre prečin ublíženia na zdraví podľa § 158 Trestného zákona, na tom skutkovom základe tak, ako je to uvedené vo výrokovej časti tohto uznesenia.  
     	
             Spáchanie skutku bolo obvinenému okrem jeho priznania preukázané aj výpoveďami svedkov XXXXX, XXXXX, záznamom z dopravnej nehody, lekárskymi správami, odbornými vyjadreniami a ďalšími listinnými dôkazmi.
            
             Preskúmaním príslušného spisového materiálu som zistil, že v predmetnej veci  sa  koná  o prečine, na  ktorý zákon ustanovuje trest odňatia slobody,  ktorého horná hranica neprevyšuje hranicu stanovenú v ustanovení § 220 ods. 1 Trestného poriadku.
           
            XXXXX uzavrel pred probačným a mediačným úradníkom na Okresnom súde v Ružomberku dohodu o zmieri s poškodenými dňa 26.09.2012, v rámci ktorej obvinený uhradil poškodenému XXXXX požadovanú škodu vo výške 300,- Eur, poškodenej VšZP uhradil 121,14 Eur a Sociálnej poisťovni uhradil 282,- Eur.
	 
             XXXXX slobodne, vážne, zrozumiteľne a určito vyhlásil, že spáchal skutok, za ktorý je stíhaný.	
            
             XXXXX zložil na účet Okresnej prokuratúry v Ružomberku peňažnú sumu vo výške 50,- Eur, pričom adresátom tejto sumy je LIKAVA - Domov sociálnych služieb a zariadenie pre seniorov so sídlom v Likavke č. 9, okres Ružomberok, IČO 00647781, číslo účtu 8339640150/5600, vedený v Dexia banka, pobočka Ružomberok, kde z uvedenej sumy patrí štátu na peňažnú pomoc obetiam trestnej činnosti 50% podľa osobitného zákona.

Poškodení spolu s obvineným pri uzatváraní zmieru uviedli, že súhlasia s výškou sumy určenej na všeobecne prospešné účely, ktorú obvinený zložil na účet Okresnej prokuratúry Ružomberok. 
        
Táto suma je primeraná závažnosti spáchaného trestného činu.
      
XXXXX a poškodení s týmto spôsobom vybavenia veci v prípravnom konaní vyslovili súhlas. 
    	
Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery som dospel k záveru, že takýto spôsob rozhodnutia je dostačujúci. 
	 
            Preto som rozhodol tak, ako je uvedené vo výrokovej časti tohto uznesenia.
Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Juraj Stankoviansky
prokurátor